2021年中西歐大水

2021年中西歐大水係一場天災，指2021年夏季中歐多個河區發生嘅嚴重大水。比利時、荷蘭、瑞士、德國同其他鄰國嘅部分地區受到打擊尤其嚴重。最嚴重嘅大水係由 Bernd 低氣壓造成。
自2021年7月開始，嚟自法國同皮耶蒙嘅溫暖陣風跟尾伴隨住嚟自北部嘅上層低氣壓，一陣涼爽嘅風流向中歐。較弱嘅瀄流（中文：高速氣流）同低壓槽啲天氣情況，導致唨相對固定嘅大型低壓區。大量嘅降水出現喺比利時東部、北萊茵－西法倫同萊茵蘭－普法茨，然之後係侏羅山-阿爾卑斯山中部，跟尾又出現喺阿爾卑斯山東部同巴爾幹地區。法國大東部同奧文尼－隆河－阿爾卑斯地區、瑞士西北部、鐵千諾州、拜恩州同撒遜州以及其他地區遭受到持續降雨同強雷暴（部分帶有冰雹）襲擊。大量嘅水導致好多埞方嘅河流同河涌氾濫，造成嚴重嘅財產損失同好多人死亡。部分水體嘅量水標讀數達到唨類似2005年阿爾卑斯山大水同2007年瑞士大水期間嘅高點或者仲高。大約一周後，低氣壓㔶喺東阿爾卑斯山度，喺嗰度慢慢補滿，導致奧地利發生嚴重洪災。
場大水事件喺嘸同嘅受影響地區有嘸同嘅過程。雖然部分山區嘅強降雨迅速導致河流大幅膨脹，並導致下游一場迅速增加但只係短暫嘅大水，但啲水喺其他埞方緩慢而穩定噉聚集埋，譬如喺瑞士阿爾卑斯週邊啲湖泊同埋喺馬士河等大河下游嘅啲平坦地區，水位幾日後先至達到最高。幾個鐘頭後，一啲山谷地形入便嘅水波就平息唨，而其他埞方嘅大水就持續唨數日。場大水特別嚴重噉嘅影響到埃佛山東北部，嗰度啲村莊喺亞厄河、厄闊河上部、捏提同孽茲伯支流、魯厄河、同埋喺啲支流煙第、麥茲伯、嗚暗邊上嘅都捱摧毀嗮。好多房屋捱大水沖走、沖走同損壞；道路、橋樑等重要基礎設施受到破壞。
兩百幾人喺場自然災害入便喪生，其中至少184人係喺德國。就遇難人數嚟講，呢場大水係德國自1962年風暴潮（英文：North Sea flood of 1962）以嚟最嚴重嘅自然災害。據估計，場大水造成嘅保險花費即高至 25.5 億歐羅（30億美金），而總嘅損失仲要更高。

前情
2018-2020年高溫乾旱持續（2018年歐洲乾旱高溫、2019年歐洲熱浪），2021年年初部分受災地區首次出現洪澇災害。譬如，萊茵河喺1月同2月氾濫成災。5月同6月，阿爾卑斯山北緣嘅低氣壓導致嘅天氣狀況一再導致持續降雨。尤其係萊茵河嘅集水區，數次出現過強雷暴、大冰雹等惡劣天氣事件。6月22號，新堡州Cressier市中心發生唨泥石流，造成嚴重破壞。因此，7月初，部分水域經已存在有大水氾濫嘅風險。

氣候條件
7月14號至17號喺比利時同德國上空存在有 Bernd 低氣壓，個低氣壓夾喺西部同東部嘅兩個高壓區之間。呢種組合捉潮濕嘅熱帶空氣帶到中歐，導致大量降雨。局部降水量大嘅主要原因係低氣壓運動緩慢。嚟自東部嘅暖濕氣團透過低氣壓同西部溫暖嘅空氣併埋。因此，溫暖潮濕嘅空氣摥到較冷空氣之上。暖空氣層入便所含嘅水分隨即形成雨水。由於低壓運動異常緩慢，呢種情況持續噉發生，因此令到大量降水發生得喺同一地點。跟尾嘅高壓區從不列顛群島摥到中歐，令到啲降水轉到德國南部同奧地利。

氣候變化嘅影響
由於人為造成嘅全球變暖，極端天氣事件譬如極端高溫、乾旱、極端降水同強熱帶氣旋發生得越嚟越頻繁。大量氣候研究人員同IPCC作者，譬如Stefan Rahmstorf、Friederike Otto、Sonia Seneviratne、Reto Knutti 同Ed Hawkins 以及氣象學家，譬如Özden Terli 同Karsten Schwanke捉氣候變化認定成嚴重風暴嘅主要促成同加劇因素。
對於大水嘅發生，尤其重要嘅係溫暖嘅空氣吸收得更加多嘅水分，然之後再落過雨水落嚟。另外，全球變暖暫時削弱唨啲瀄流，噉即係代表高低氣壓天氣喺好長一段時間內基本保持喺同一地點，而嘸係繼續推進。呢個加劇唨啲天氣嘅區域影響，譬如大雨事件或者6月底嘅北美熱浪。根據2021年發表喺《地球物理研究快報》雜誌上嘅一項研究，由於歐洲低氣壓運動緩慢且飽和度高，預計隨住氣候變化嘅發展，嚴重天氣風暴嘅發生頻率會增加數倍。Newcastle大學嘅氣候學家Hayler Fowler話：「我哋假設到極地增強效應係夏季同秋季風暴移動緩慢同停留時間長嘅原因。」 早喺1980年代後期，當時第一個照舊相當簡單嘅氣候模型預測，隨住全球變暖嘅推進，強降水會增加，同時輕降水事件會減少。而今，呢種發展亦都可以喺測量數據入便睇到。柏林洪堡大學地理研究所研究組組長Carl-Friedrich Schleussner表示，到2021年，「問題經已嘸係氣候變化對此有所貢獻與否」，剩低嘅唯一問題係貢獻「幾大」（氣候歸因研究）。

當地影響因素
1601年、1804年同1910年，受災嚴重嘅亞厄谷（ 亞厄懷勒縣）經已發生過嚴重嘅大水，根據生物學家 Wolfgang Büchs 嘅研究，目前嘅場大水「超越唨之前發生嘅所有大水」。作爲對1910年大水嘅應對，規劃唨容量為1150萬立方米嘅大型雨水蓄水池喺亞厄河上游、喺特里也涌、域闊涌口同亞第橈厄涌。由於缺乏資金，項計劃冇得到實施，而係建唨紐堡䡿賽道。情況嘅進一步惡化係由於喺1970年代嘅土地整頓期間啲河涌着拉直，又由於喺葡萄園入便建立唨垂直向下延伸嘅排水渠，係噉助長到大水發生。
Karsten Schwanke 描述唨埃佛山嘅大量降雨如何造成嚴重破壞：水着引導流過嗰度嘅低矮山脈，導致啲細河涌入便嘅水位迅速上升，進而導致大水氾濫。大水起點係啲飽和唨嘅土壤，啲土壤水份飽和歸因於春季非常潮濕同埋個Bernd低氣壓，個云團喺呢柵地區嘅低矮山脈上高落雨，導致唨「強降雨喺48鐘頭內每平方米150至200升」。喺幾笪地點，譬如喺萊茵伯 - 妥敦啡律或者歌倫-施髧咸，甚至喺24鐘頭內（2021年7月14號8點到15號8點）度得超過150毫米嘅降雨量，喺萊茵蘭－普法茨州北部達到148毫米，明顯高過成個7月嘅平均降雨量。施髧咸為154毫米，係歌倫24鐘頭內度得嘅最高值，亦都遠遠超過過去75年個峰值（95毫米）。呢個亦都係一個嘸尋常嘅事件，因為發生喺咁大嘅區域－由梢厄蘭越過壁記式蘭同歌倫再到埃佛山－啲埞降雨量超過100毫米，係過去幾十年都未觀察到過嘅。場大水對萊茵河地區嘅打擊最為嚴重。自從天氣記錄開始以嚟，呢度從未有過咁多降雨。喺比利時，亦都有幾個記錄讀數，喺48鐘頭內每平方米降雨量從190升到270升都有。
其他可能喺強降水期間令到情況惡化嘅因素係土表封㔶、森林砍伐、土壤乾涸同埋防洪措施嘅缺失或者個尺寸嘸啱等，喺迄今為止好少出現風險嘅低山河涌啲埞。喺某啲情況下，各個水位啲高度冇辦法再追踪得到，因為啲測量設備停止唨報告數據。種情況一係水位超出設計範圍，一係啲設備經已捱水破壞唨。

比利時
比利時啤班士的受災
喺比利時，華隆，即法語同德語地區受到影響（包括馬士河同埋佢支流啲埞）。7月15號，國家基礎設施運營商Infrabel宣佈暫停成個地區嘅鐵路交通。成個列日省以及盧森堡省、那慕省同華隆布拉班特省嘅部分地區都存在有大水風險。喺列日，灑離市嘅皇家氣象研究所（KMI）喺48鐘頭內測量到271.5毫米（每平方米271升）嘅降雨量。同期，斯巴市降雨量係217.1毫米，里基山降雨量係192.4毫米。內政部長Annelies Verlinden啟動唨歐盟災難保護程序（Katastrophenschutzverfahren der Union）。鄰國法國宣佈向列日省派遣幫手。喺比利時德語區，Our河氾濫成災，浸過唨屬於Burg-Reuland嘅Ouren村。比利時總共至少有36人死亡，另有150人失踪（死亡人數截至：7月19號下晝4點；失踪人數截至：7月19號下晝4點）。一啲房屋冧唨，單獨喺啤班士的（Weser 河同 Ourthe 河匯合處）就至少有十二起。約有20,000人有時受斷電影響，食水亦都受到污染。TNT炸藥喺哀品捱沖上岸；喺拆除前個地區着疏散。

德國
15號喺遏吞亞厄-欬萊茲壁（Altenahr-Kreuzberg）發生嘅大水。
15號喺遏吞亞厄-欬萊茲壁發生嘅大水。
15號風暴喺哈根嘅破壞。
2021年7月中旬，低氣壓喺德國嘅幾個地區造成唨強降雨。喺2021年7月14號24鐘頭內一啲埞每平方米降雨量超過150升，喺歌倫-施髧咸達到154升。德國氣象局定性此類事件為百年一遇，甚至可能為千年一遇。呢啲雨團造成唨嚴重嘅大水。北萊茵－西法倫州同萊茵蘭－普法茨州受到嘅打擊尤其嚴重。對於呢兩個聯邦州，國防部長Annegret Kramp-Karrenbauer於2021年7月16號發布唨軍事災難警報，嚟提高聯邦國防軍喺救災方面嘅行動能力。
由於強風暴，兩個聯邦州至少有166人死。五名消防員亦都喺北萊茵－西法倫州嘅行動入便喪生。根據第一次盤點，受災人數遠超過2002年中歐大水，當時德國有21人死亡。喺7月19號，仲有大約170人因大水而失踪（其中155人喺亞厄懷勒縣）。預計有財產損失數十億美元。
由於場大水波及唨幾個變電站，供電公司着逼到切斷嗰度嘅電力供應。北萊茵－西法倫州同萊茵蘭－普法茨州嘅200,000人受到停電影響。種情況對於超過10萬人嚟講至少持續到16號下晝。喺一啲受災地區，流動網絡同食水供應亦都出現唨癱瘓。火車交通尤其係長途交通亦都受到嚴重影響，尤其係喺北萊茵－西法倫州同萊茵蘭－普法茨州。埃佛山嘅鐵路線，譬如歌倫–基律斯坦–特里也嘅連接線同亞厄谷鐵路，受到嘅打擊尤其嚴重。（下有更多相關）

萊茵蘭－普法茨州
亞厄懷勒縣受到嘅打擊尤其嚴重，亞厄河嘅大水喺嗰度留下唨破壞痕跡，並摧毀唨橋樑同其他基礎設施。僅Schuld社區就有六棟房屋冧唨，仲有好多房屋嚴重受損。仙戚鎮「Lebenshilfe-Haus」殘疾人設施嘅12名居民死亡。大水快過人抵達安全地點嘅速度。笪埞有62座橋樑毀壞，另有13座嚴重受損；19間日間護理中心同埋14所學校亦都受到大水破壞。多至36架直升機從屋頂同樹度救出唨330幾人。
目前建設緊嘅一條定向車道、位於仙戚附近聯邦9號大道同亞厄河交叉嘅，由於一根柱子已捱沖走而冧陷，而今必須拆除。亞厄谷鐵路上至少有七座鐵路橋同大約20公里嘅軌道捱大水嘅表層沖刷（Überspülungen）同埋底層沖刷（Unterspülungen）摧毀。軌道旁嘅維修可能需要幾個月嘅時間。由於啲公路嘅道路狀況，鐵路代行線好難建立。
必堡-普廉、闊勤埃佛同特里也-沙堡各縣宣佈受災。喺嗰度受到嘅影響特別大嘅有Kordel 市，一間療養院同埋其他機構已着完全疏散。呢度，厥律河（Kyll）水位達到唨創紀錄嘅7.85米。普廉（Prüm）嘅同名河流水位亦都喺14號晚黑達到3.27米，利瑟河喺域鐵歷（Wittlich）達到3.63米，念士河喺遏斯多夫同必堡-施他喺接下嚟嘅朝早創紀錄水位值3.49米。喺Irrel 瀑布，有㔶蓋嘅行人天橋同部分斜坡捱大水漴走並完全摧毀，上懷士嘅露營地亦都係噉。20號晚黑7月，施拜也嘅一條街道因車道捱浸而着逼到關閉。

北萊茵－西法倫州
直到7月16號，北萊茵－西法倫州嘅25個城市同地區受大水影響尤其嚴重。同日，根據北萊茵－西法倫州內政部長Herbert Reul個講法，19,000個救援人員經已處理唨30,000次有關大水嘅任務，而北萊茵－西法倫州嘅警察又處理唨外加嘅3200次任務。僅喺壁記式蘭，檄士華根同麗希靈銀啲埞就由於大水曾多次停電同疏散人員。7月14號晚黑，一名男子喺磊士迾（Rösrath）嘅一個滿水地窖入便遇溺身亡。
西德惡劣天氣災害嘅嚴重後果亦都影響到哀士噱軒同厄闊侍笪。由於大水同施坦伯撻大壩（Steinbachtalsperre）有冧嘅風險，幾個村莊嘅數千名居民着逼到離開家園。厄闊河氾濫嘅河水，浸唨厄闊侍笪市區嘅大部分地區，一啲埞着部分或者完全疏散，高速公路似聯邦1號高速（埃佛高速）同聯邦61號高速、以及聯邦265號大道等因大水同道路損壞而關閉。喺厄闊侍笪嘅畢列心區（Blessem），厄闊河水流經一個住宅同商業區，漴出一條新路進入到畢列心沙石場嘅坑度； 畢列心城堡附近嘅幾座房屋捱沖毀。St. Antonius Hospital Eschweiler着完全疏散；300多名患者着轉移到其他醫院。7月17號哀士噱軒大部分懲教設施已着撤離。
除唨主幹道受損外，多條鐵路線亦都受到嚴重影響。有時北萊茵－西法倫州南半部嘅任何路線都幾乎嘸可能有鐵路交通。嚟自北方嘅長途火車經已喺免斯特停運，幾條區域火車線路捱取消。維修工作進行緊，部分路線照舊處於關閉狀態。受影響嘅包括哈根同烏帕撻嘅火車站以及喺呢度運行嘅鐵路線（包括烏帕線）。截至16號晚10:30嗰度嘸可能有火車交通  。同樣喺波恩左萊茵線一直到17號下晝6點冇列車運行，因為水經已湆入信號箱而且中斷唨供電。
由於煙第河河水潏出河岸，煙第露天礦捱部分浸過，跟尾報告有一人失踪。
喺14號，埃佛山嘅 Eicherscheid 蓄洪池同鶴希咸、懷勒士域薛同噱品-枚迪辣附近嘅其他蓄水池開放，嚟減少厄闊河嘅支流。Rheinische Post報導唨16號喺滑遜壁-柯頗芬嘅魯厄河上發生唨大壩潰決。20號，由於 Hasensprung 可能發生大壩潰決，麗希靈銀山區嘅一個定居點着逼到撤離。

巴敦－活騰壁州
喺巴敦－活騰壁州，由於大雨，好多埞方發生唨大水。喺圖丙銀同萊鐵靈銀，6月份發生唨幾次嚴重嘅冰雹災害同大水，圖丙銀嘅 COVID-19疫苗接種中心捱大水浸過。萊茵河亦都氾濫成災。喺卡遏士拔同斂興銀發生唨幾次大水，其中聯邦8號高速捱大水浸過唨大約一米。7月9日星期五晚黑，透白撻嘅跌仕突考遜嘅幾條街道譬如通往勞打嘅道路捱水浸過，到接落嚟嘅星期六，透白必欶夫咸嘅高水位經已達到3.17米。7月13號，由於當地大雨，喺譬如壓平銀同諧缽朗啲埞亦都有捱浸。星期三晚黑，葉費茨咸同劇嘜士咸之間嘅萊茵河航運亦都停止唨。一日後，封鎖擴大到曼海姆。
由於落雨，位於 Viernheimer Dreieck 同曼海姆-汕賀芬之間嘅聯邦6號高速捱沖走，並於14號因損壞而關閉。15號挨晚，當地反復出現大雨。海爾布隆南部同弗麗恩市捱部分浸過。喺畢列甸-魯悅，係雨水而嘸係薩茲渥涌導致城鎮捱大水浸過。喺煙茨靈銀，一名17歲嘅少年捱大水欶入開闊嘅溝壑後獲救。喺接下嚟嘅星期五朝早，波敦湖嘅 Radolfzell地區由於山體滑坡，喺幾個埞方停電唨幾個鐘頭。諧勃郎區嘅一名男子喺落入Jagst河後着發現死唨。
另外，16號晚，隘英銀同門德京銀之間嘅多瑙河鐵路喺軌道下沉同捱過度沖洗後關閉。同時喺堊時達布縣嘅洛希，葛秦伯涌都浸唨幾間屋。17號上晝，卡遏士魯厄萊茵河上游 Maxau 水位嘅水位經已達到8.62米，隨即浸過溪律嘅蓄水區同 Ortenau 區嘅養老院。喺同一日施鐸卡厄同命銀之間條 Biberbahn 嘅重啟儀式當中，鐵路線嘅一部分亦都捱關閉，因為路基捱破壞。

拜恩州
10號喺拜恩北部嘅幾個城市同地區發佈災難宣告。域涵士多夫發生唨停電喺一間變壓器屋捱浸之後。從埃施河畔新城到拔永截咸嘅鐵路線由於水浸着逼到關閉。好多街道捱水浸過。喺遏文士考遜（擘欬比拔），一座列入保護名錄嘅橋樑着部份漴毀，因此冇辦法通行。14號開始，晏士伯、蘿忒同懷遜堡-管秦考遜縣嘅部分地區嘅食水喺大雨過後捱糞便細菌污染，需要煮涫先食得。
活茨堡附近嘅麗軒壁甚至喺7日內分別係喺9號同15號受到兩次氾濫影響。喺晏士伯，禮擦河上升到4.29米嘅高度。另外，呢次災難撞啱喺晏士伯火車站發現炸彈，對緊急服務提出唨挑戰。
壁希提士加敦蘭地區（攞紅色突出顯示）與國王湖嘅位置
17號晚黑，大雨過後，壁希提士加敦蘭（Berchtesgadener Land）地區嘅一啲埞捱大水浸過，跟尾呢個地區宣佈災難發生。壁希提士加敦蘭條亞刻河上升到3.50米而超過唨2012年3.12米嘅高度。由於擔心喺國王湖畔順橈發生斜坡滑坡，喺嗰度同其他埞方進行有疏散。必欶夫士懷遜火車站捱大水浸過，帶有雪橇滑道嘅國王湖人工溜冰場受到嚴重破壞，包括聯邦2號大道部分嘅幾條街道因大水而暫時關閉。Garmisch-Partenkirchen嘅Partnach谷亦都受到嚴重破壞。

希遜州
喺希遜州北部，主要係建築物捱大水浸過同交通阻塞。橈暗堡同斡律翼之間嘅3215國道上，2021年7月14號，道路下方嘅斜坡捱沖走，受損道路捱封閉。喺呢個州西南部嘅萊茵河上，亞斯文士考遜同洛希之間嘅聯邦42號高速喺發現大水造成嘅罅缺後關閉，因為擔心呢條路會捱沖走。

沙蘭州
15號晚黑喺沙蘭大水亦都湆過河岸。根據沙卜勤警方情況中心嘅講法，相較其他聯邦州，到星期四朝早，只有13起街道浸水同地窖浸水事件。

撒遜州
喺13號，縛吉蘭發生唨嚴重洪災，尤其係普勞恩 同柯遏士孽茲。喺厄茲山縣嘅 Steinbach，一名男子捱山洪沖走，喺弗賴壁發生唨沉降同山體滑坡。17號撒遜瑞士發生唨嚴重嘅大水；尤其係啲埞似欬獵品同拔姍兜受到影響。歷史悠久嘅Kirnitzschtalbahn部分捱浸。德累斯頓同布拉格之間嘅國際鐵路交通亦都因泥石流而中斷。

脫靈銀州
6月初，一場局部暴雨事件經已導致斡堡縣埃遜厄附近嘅摩士伯鎮發生嚴重洪災，並造成唨相當大嘅財產損失。喺13號，伊林縣、沙利-柯厄拉縣同沙遏啡律-魯多律侍笪縣受到猛烈風暴同地窖滿水嘅影響。由於風暴破壞，山體滑坡阻塞唨幾條道路，當地鐵路交通着逼到停止。聯邦71號高速亦都因大水而暫時關閉。

法國
貝桑松大水
喺法國東部，洪水事件期間，諾爾、埃納、亞丁、馬恩、默茲、默爾特-摩澤爾、摩澤爾、下萊茵、上萊茵、杜、侏羅同安等十二個省宣佈洪水危險級別為「橙色」。喺事件發生過程當中，警告級別喺更多嘅省份實行到。
喺摩澤爾河嘅景觀入便，從梅斯同蒂翁維勒到盧森堡邊境嘅地區受到唨嚴重影響。大水特別襲擊唨Fixem、Beyren-lès-Sierck、Puttelange-lès-Thionville同Longuyon社區。由於大水，個別村莊着疏散，好多道路捱封閉。從蒂翁維勒到盧森堡嘅鐵路線中斷。奧刻難河同萊茵河嘅馬恩渠（法文：Canal de la Marne au Rhin）氾濫過巴勒琢（法文：Bar-le-duc）嘅河岸。下萊茵省省長Josiane Chevalier下令開放位於斯特拉斯堡附近嘅大型蓄洪池Erstein圩田；因此，喺瑞士強降雨後急劇上升嘅萊茵河徑流可以減少，從而令到大水波冇完全襲擊下萊茵河經已存在嘅洪氾區。
侏羅省同杜布斯省以及阿爾薩斯南部地區出現強降雨。喺侏羅省，布萊特蘭村嘅一部分捱大水浸過。另外，由於杜河支流奧蘭河嘅大水，Chaussain 村同 Parcey 附近嘅露營地因 Loue 嘅大水而着逼到撤離。332號省道中斷。喺蒙莫羅，只有輕微嘅大水，因為蓄洪池能夠大大抑制水湧。喺貝桑松，杜河河水氾濫。
17號2021年7月，桑恩盧華省嘅西勒決堤，浸過唨Louhans-Châteaurenaud嘅中心。
喺桑恩河與隆河嘅匯合處，兩者都導致唨高水位，喺里昂市，個別河邊道路捱水浸過。喺伊澤爾省同上薩華省，多條道路因風暴而中斷。嚟自薩華前阿爾卑斯山脈並流入瑞士日內瓦附近嘅隆河嘅亞維河（Arve）引發唨大水。

大不列顛
大雨過後，倫敦啲街道於2021年7月12號變成唨洶湧嘅河涌。地窖、汽車、廁所同商店捱浸。

意大利
風暴仲到達唨上意大利嘅東部，對農作物造成唨破壞。喺圖靈天諾－南鐵羅自治區，一樖樹冧低損壞唨一部纜車，多條道路中斷，威尼托地區有一人遇難。

克羅地亞
喺克羅地亞，尤其係西斯拉和尼亞地區，16-17號晚黑天氣惡劣。由於大雨每平方米約170升，7月嘅房屋捱浸。其中，Nova Gradiška鎮受到唨影響。第二日下晝，一場風暴席捲唨奧西耶克地區，摧毀唨建築物嘅屋頂，連根掹起嘅樹木同大水浸過唨街道。喺19。7月再次出現大雨，浸過唨 Našice 附近嘅耕地以及奧西耶克嘅地窖同街道。Šipvac附近停電。.第二日晚黑，Županja市嘅好多街道捱猛烈嘅風暴浸過，有時每平方米下降到183升。

盧森堡
7月14號同15號，盧森堡亦都落唨大雨。無數河流決堤，浸過鄰近城鎮。歇士碧靈銀、馬默、維恩敦同捌氹堡等等受此影響。益特那厄市嘅部分地區着逼到喺7月15號關閉。同埋其他幾個埞方（維恩敦、羅斯波特、斯坦咸、博恩、布厄）嘅居民着疏散。喺博倫多夫、梢厄嘅高度達到唨608厘米，呢個係有記錄以嚟嘅第二高值。據MeteoLux，喺過去嘅24鐘頭平均高達60到80升每平方米。Alzette河嚴重破壞唨首都下城。由於Echternacherbrück （德國）附近嘅管道損壞，機場煤油供應中斷。另外，16號，嘸食用得嘅自來水污染唨啤闊、必遜同Lintgen社區。17號，由於申根地區嘅大水，N10路着逼到關閉。
梅斯到盧森堡嘅火車服務受到嚴重影響，從蒂永維爾完全停運。造成呢種情況嘅原因係 Hagondange附近嘅火車隧道捱大水浸過。法國國家鐵路公司（SNCF）預設喺19號星期一之前，冇火車可以運行。盧森堡嘅好多鐵路線同公路亦都因山體滑坡同大水而關閉。15號下晝，多地水位再次緩慢下降。盧森堡首相Xavier Bettel宣佈提供5000萬歐元嘅援助。

荷蘭
荷蘭法勤堡中心葛河嘅大水
荷蘭林堡省嘅南部受到嘅打擊尤其嚴重。喺Heuvelland，13號同14號有大雨7月嘅河涌同細河決堤。據荷蘭皇家氣象研究所（KNMI）稱，喺某啲埞方，24鐘頭內每平方米降雨量達到86至98升。由此產生嘅大水造成唨嚴重嘅破壞。由於積水，部分A2、A79同A76高速公路已關閉。15號魯蒙德市嘅部分地區、省會馬斯特里赫特、馬士社區斯泰恩同艾士敦-瑪吉剌吞 以及細鎮法勤堡着疏散。7月中旬，馬士河喺某啲埞方達到唨自1911年開始測量以嚟嘅最高水位。馬士突里乞附近嘅一條運河堤壩破罅；喺芬洛同鄰近社區，16號晚萬幾人着疏散。作為預防措施，嗰度一間醫院着疏散，而前一日撤離嘅啲人返得到屋企。
喺荷蘭領土上，馬士河嘅水位由七個攔河壩調節。如果所有壩都開閘，可以排出最大量嘅水。

奧地利
7月17號晚黑哈麗恩捱大水浸過。居民着逼到疏散。薩茨堡市亦都受暴雨同大水嘅襲擊。喺維也納，地窖同地下通道捱浸。喺箍夫斯坦（蒂羅爾），城市嘅一部分亦都捱水浸過，蒂羅爾嘅Seefeld以北發生唨泥石流，因此聯邦177號大道捱封鎖。
沿住薩茲厄河同埋佢啲旁谷有泥石流發生，跟尾亦都有大水，啲定居點或者村莊着逼到成個撤離。由於鐵軌喺水下，鐵路線着逼到關閉。7月18號喺曲乞（薩茲堡邦）食水捱污染。經過長達170毫米嘅連續降雨，喺好多埞方大水着評估為幾十年嚟最嚴重嘅一次。7月18號仲部署唨大量消防隊，高峰時期僅喺下奧地利州就有大約600次部署。喺一座橋冧唨之後Ferschnitz暫時冇辦法入得到。喺Neuhofen an der Ybbs，墓地捱大水浸過；喺厄恩薛可芬，奧地利聯邦鐵路（ÖBB）嘅Ennstal 路線喺啲岩石冧落後着逼到關閉。

羅馬尼亞
羅馬尼亞亦都遭受風暴襲擊。所以喺7月17號，尤其係位於亞普西尼山脈嘅亞律巴區，譬如西部嘅Roșia Montană市，都受到暴雨、山體滑坡同大水嘅襲擊。另外，四個社區嘅好多人都着逼到疏散。之不過，喺呢場災入便冇人死。次日，羅馬尼亞總理Florin Cîțu視察唨災區，並承諾迅速提供幫助。7月19號晚黑，克路治-那波卡附近地區受強冰雹襲擊，樹木捱連根掹起，多所房屋因停電而受到影響。喺西南部嘅卡拉奧華市，一座公寓樓嘅屋頂着拆除。第二日晚黑，好多地區再次受到大雨嘅影響，包括Mureș同Neamț 地區，好多家庭斷電。全國有數人從車輛入便獲救，並從捱大水浸過嘅房屋入便疏散。第二日朝早，Buşteni 嘅DN1國道捱山體滑坡堵塞。根據內政部長盧西安博德20號嘅視頻會議。7月，過去幾日嘅大雨影響唨20個縣嘅約80個埞方，Satu Mare 同 Iași 有兩人死亡。

瑞士
16號伯恩大水
亞麗河喺圖恩水位挽緊高（13號影片）
一陣冷鋒同嚟自比利時同德國西部嘅高海拔地區嘅潮濕風亦都透過法國東部到達瑞士同中部阿爾卑斯地區。2021年5月同6月嘅頻繁降雨代表有當強風暴嚟襲嗰陣，好多土壤捱浸濕，因此冇辦法再吸收太多水分。喺阿爾卑斯山頂，融雪一直持續到7月中旬，導致一啲河流嘅水位經已升高。喺阿爾卑斯山、侏羅山同瑞士中部高原持續唨幾日嘅大雨之後，2021年7月，多個州多條河涌、江河、湖泊水升過岸，部分地區發生山體滑坡、泥石流。多個城鎮捱浸，一啲交通連接中斷。對於幾個水域，尤其係阿爾卑斯山邊緣嘅大湖，當局7月14號發佈最高危險等級。12號至13號發生嘅強陣風（Bö）導致包括蘇黎世嘅啲埞嘅重大財產損失以及交通網絡中斷。
大水同局部大水尤其發生喺亞麗河、萊仕河、瀲抹河、隆河，以及鐵千諾主要高山山脊以南啲河流系統入便。好多水從瑞士侏羅同Doubs流到法國，然之後透過桑恩河亦都流入隆河。萊仕河於13號喺烏里州同阿律膠州氾濫入岸。喺Brugg同Gebenstorf、嗰度萊仕河同瀲抹河喺嗰度流入亞麗河，Schachenland 同 Stroppelinsel 捱浸。喺16號，亞麗河亦都浸過唨伯恩。
喺一啲社區，河邊道路同橋樑已捱關閉。作為預防措施，烏里州關閉唨州府遏多夫（Altdorf）萊仕河附近條瑞士A2高速公路嘅交通。喺萱恩壁，由於存在有破罅風險，萊仕河大壩受住觀察。由於泥石流，通往英迄壁（Engelberg）嘅交通連接捱中斷。山體滑坡於7月18號中斷唨伯恩高地、Lauterbrunnen同永銀之間嘅永銀阿爾卑斯鐵路路線。喺鐵千諾州，主要道路由Bellinzona到Airolo嘅喺7月14號關閉。
喺盧秦，萊仕河同盧秦湖水潏出岸（17號影片）
喺盧秦、圖恩、伯恩、Bremgarten、Mellingen、Windisch、Wallbach同萊仕河、亞麗河同萊茵河沿岸嘅其他埞方，市政當局令消防隊同民防部門設置唨移動防洪設施同防洪屏障，呢啲設施經已提供作為自上次嚴重洪水事件以嚟嘅預防措施。呢個措施防止唨一啲埞出現大規模洪水。之不過，喺好多埞方，地下水上升造成唨破壞。喺Brunnen、Stansstad同Küssnacht，部分城鎮中心捱大水浸過。16號至17號夜間盧秦湖水水位達到最高位海拔434.94米並喺接下嚟嘅幾日開始稍爲下降。
阿爾卑斯山同瑞士高原嘅徑流導致萊茵河喺可勃連茲（亞麗高州）附近嘅亞麗河口以下明顯增加。從侏羅河流出嘅比律士河浸過唨巴瑟附近嘅河流附近地區，加劇唨萊茵河嘅大水。由於萊茵河大水氾濫，巴瑟市着逼到關閉長廊。7月，上萊茵地區嘅航運喺碧士啡律登下方同上萊茵河上停止。呢個導致巴瑟萊茵港口交貨失敗同貨運延誤。盧秦湖、圖恩湖同比律士湖亦都停運。
伊域當勒班（Yverdon-les-Bains）大水
由於嚟自亞麗河、Zihl同Schüss河嘅流入以及由於調節堰口（Regulier Port）嘅侏羅山水體嘅調控喺幾日後超出損壞極限，比律士湖水位一路上升，並喺Nidau同 Biel/Bienne 潏出河岸。啲湖水達到唨前所未有嘅高度。然之後由於個第二次侏羅山水體校正，比律士湖出嚟嘅水轉頭經由Zihl運河向西入到奈恩堡湖，嗰度以前仲冇大水。隨住比律士湖嘅湧入，奈恩堡湖嘅水位亦都上升，最終浸過唨伊域當勒班嘅海岸地區，嗰度有各種體育設施同露營地。比律士湖嘅水亦都係喺7月16號到17號嘅晚黑最高，為海拔430,94 米。 由於尼道-布倫運河同齊爾運河並喺第二日迅速下降約30厘米。當比律士湖同Neuenburger湖達到同一水位嗰陣，大水長期保持穩定，捱大水浸過嘅河岸地區照舊喺水下。隨住19號大水嘅逐漸湧入，喺瑞士開始大雨近一周後，海拔達到430,72 米。7月19，比律士湖係最高警告級別，仲有水上運動禁令。海警同水同廢物辦公室從湖入便清除唨好多浮木。為唨減少湖水氾濫，根據相關州同聯邦政府之間嘅特別協議，Regulierwehr 港繼續允許向亞麗河排放高過州際法規規定嘅排放量。
15號喺沙夫候臣州嘅施拉突咸同嵐敦他律區碧勁銀，Schleitheimer涌因大雨流經兩岸村莊而造成巨大破壞。
第一次嚴重嘅風暴破壞發生喺隆河集水區上華麗州。泥石流襲擊唨 甘士區嘅上斡德，㔶唨交通路線同部分定居點。呢個途徑馬特-聖哥達輕軌以及喺格里姆瑟爾通道，福卡山口同努芬年山口暫時關閉。喺下華麗州，由於隆河大水發生唨局部大水。洛桑-日內瓦湖上嘅Vevey州公路因山體滑坡而中斷。日內瓦湖引發唨大水，喺Seujet 大壩嘅流出量着逼到暫時節流以保護下游受大水威脅嘅地區嗰陣，大水加劇咗。日內瓦湖流出嘅隆河下方，隆河嘅大水同嚟自薩沃伊嘅 Arve 河支流嘅大水喺匯合處嘅 Jonction 區造成大水。

斯洛伐克
由於德國同奧地利嘅大雨，亦都因為18號嘅風暴，喺斯洛伐克，多瑙河同摩拉華河嘅水位亦都有所上升。7月19號上午喺首都布拉迪斯拉發嘅水位高度為7.03米，而喺三月Devínska Nová Ves高度約為5.28米。首都南部地區同布拉迪斯拉發經濟大學一條地下通道受大水影響尤其嚴重。

捷克
捷克於7月18號大部分時間喺北波西米亞遭受暴雨襲擊。Liberecký kraj 同 Ústí nad Labem地區嘅居民以最高57,900克朗嘅緊急援助形式獲得唨國家財政支持。與撒遜州接壤嘅 Dolní Poustevna 同羅賓打華社區受到嘅打擊尤其嚴重。Česká Lípa 附近社區嘅好多居民着逼到撤離。波希米亞西南部，由於 Otava 河氾濫，預警級別升到三級。

烏克蘭
喺19號，烏克蘭首都基輔地區遭受強雷暴襲擊，每平方米降雨量約為30至60升，街道捱浸，樹木捱連根掹起。地鐵站着逼到關閉，乘客着逼到疏散。

匈牙利
喺匈牙利，大雨亦都導致全國多個埞方發生大水，包括Győr、Mohács同Kecskemét 。首都布達佩斯嘅幾個地區，幾個鐘頭內部分地區嘅降雨量達到每平方米100毫米。針對多瑙河喺那舉巴亦附近嘅，已有宣佈到第三級警告級別。

保護同救援行動
圖恩嘅防洪屏障
喺列日嘅 Pont du Pays de Liège橋，泵水出捱浸嘅 Kinkempois 隧道
2021年7月14號，喺比利時尋求幫助後，歐盟民防機制啟動，一架直升機同一支洪水救援隊由法國派往比利時。另外，奧地利、意大利亦都提供唨洪水救援隊。嚟自下奧地利州嘅120名消防員於15號同16號趕嚟。2021年7月，喺比利時部署唨16部車輛同26條救生艇，並幫助控制唨捱大水浸過嘅房屋，尤其係喺 Theux，直到比利時宣佈國際部署結束。40個法國軍事人員着部署喺列日。
歐盟哥白尼災害同危機管理服務部製作唨詳細嘅衛星地圖，其中包含情況圖片同預測，可供中歐所有受影響地區嘅緊急服務部門使用。呢個服務提供及時、精確嘅空間數字地圖，以劃定受災地區並規劃救援行動。喺德國，數據着發送到聯邦同州政府嘅聯合報告同情況中心（GMLZ）。
負責災害控制嘅聯邦民防同災害援助辦公室（BBK）透過其警告AppNINA （「緊急信息同新聞App」）發出警報。烏帕撻市主動拉響警笛，用擴音器卡車發出警告，並喺當地廣播電台烏帕撻電台進行特別廣播。
除唨當地消防隊，鄰近地區嘅消防隊亦都支援受災地區。技術援助組織（THW）收到警報並喺16號同嚟自約165個當地協會嘅近2,100名員工到北萊茵－西法倫州同萊茵蘭－普法茨州執行行動。嚟自八個 THW 區域協會入便嘅五個嘅 THW 單位亦着召集。
喺14號，德國聯邦國防軍領土任務司令部收到唨第一批行政援助申請，呢個導致喺萊茵蘭－普法茨州同北萊茵－西法倫州部署唨多達900名士兵。呢啲部隊特別提供重型清除設備，如回收同運輸坦克，以及卡車、船隻、救護車同直升機。

歐洲聯盟
歐盟委員會主席 Ursula von der Leyen承諾向有關成員國提供援助，即比利時、德國、盧森堡同荷蘭。

比利時
7月16號，比利時首相Alexander De Croo宣佈2021年7月20號係全國哀悼日（比利時國慶節前一日），因為呢個可能係比利時經歷過嘅「最嚴重大水」。默哀從下晝12:01到下晝12:02持續一分鐘。

德國
北萊茵－西法倫州州長Armin Laschet、副州長Olaf Scholz同萊茵蘭－普法茨州州長Malu Dreyer都有前往災區瞭解情況。當時喺華盛頓特區進行緊國事訪問嘅德國總理默克爾感謝眾多幫助者嘅付出，並對死難者同失踪者嘅親屬表示同情。由美國返嚟後，佢喺Malu Dreyer嘅陪同下參觀唨亞厄谷以及Schuld嘅當地社區。喺嗰度佢表示，德國聯邦政府會對洪水災害過程進行調查，並提供財政援助畀啲受災地區；另外喺將來，政治亦都理應考慮多啲自然同氣候多過而今。
拜恩州長Markus Söder亦都承諾提供幫助畀受災埞方。萊茵蘭－普法茨州副州長Anne Spiegel（綠黨）前往Trier同Kordel嘅洪水事件。據 Spiegel 稱，Trier-Ehrang嘅例子表明，國家同市政當局嘅防洪措施係嘸夠嘅。州長候選人Annalena Baerbock （綠黨）於7月16號前往到受災地區。之不過，喺噉樣做嗰陣，佢冇由新聞界代表陪同，以免畀人一種佢競選緊嘅印象。嗰便嘅情況太嚴重話，黨內有人噉話。
另一方面，AfD Karsten Hilse嘅氣候政策發言人捉導致大水嘅大雨睇成「自然現象」。人為排放嘸會發揮作用。歷史上總係有「毀滅性嘅災難」，佢譴責其他政黨而今利用緊人民嘅苦難嚟追求自己嘅政治目標。
德國城市同市政協會16號提出要求。2021年7月聯邦同州政府嘅快速援助。縮短氣候同災害控制項目嘅規劃程序亦都係必要嘅。
針對此次災難，德國環境與自然保護聯合會要求嘸斷擴大生態防洪，以防止未來發生此類規模。必須為此始終指定洪水區域，嘸得喺其上建造、用於農業或者透過道路建設封閉。應保護完整嘅洪氾區免受人為乾擾，等喺發生大水嗰陣起到天然屏障嘅作用。為唨有效保護，必須進行廣泛嘅複性，包括流水同沼澤。對於呢啲措施，BUND 建議聯邦政府應立即透過州政府為生態可接受嘅複墾措施提供資金。生態防洪嘸應僅限於大河，仲應包括較細嘅河流，以明顯減少未來嘅洪水災害。
喺德國電台（Deutschlandfunk，DLF）上，聯邦民防同賑災辦公室嘅負責人Armin Schuster表示贊成使返警報器。嘸同方法混合嘅警告設備係有必要嘅；嘸應該齋靠數字媒體發警告。「所以我哋想要個好嘅老式警報器返嚟。」
各種協會同組織呼籲捐款畀啲受害者。德國啲所有主要援助組織個聯盟Aktion Deutschland Hilft發起唨一場籌款活動畀水災災民。
據德國酒店同餐館協會（Deutscher Hotel- und Gaststättenverband，DEHOGA）稱，一啲遊客取消唨喺德國未受影響地區嘅預訂，因為成個萊茵蘭－普法茨州着認為係災區。同時，受影響地區似摩澤爾河谷嘅一啲機構經已重新開放。之但係，DEHOGA主席Gereon Haumann假設到，喺未來12個月內，幾乎冇人客可以喺受到重創嘅亞厄懷勒縣享受到住宿或者服務。

盧森堡
喺16號，亨利大公與內政部長泰娜博弗丁同 CGDIS 老闆保羅施羅德一起訪問唨維恩敦同埃希特納赫嘅洪水災區，並與當地長官同社區居民進行唨交談。
14同15號受風暴影響嘅公司，據勞動部同勞動經濟部消息，得喺7月27日至31號喺線上申請7月份嘅短期工作。
根據盧森堡運動漁民協會（FLPS）嘅講法，大水過後好多埞方發生唨魚類羣死事件，因為水生動物再搵嘸到通往河涌同河流嘅路線。

歐盟其他國家
法國、意大利同奧地利都透過救援隊形式提供幫助畀比利時。法國向比利時輸送唨援助。
7月17號波蘭總理Mateusz Morawiecki提供唨幫助畀德國同比利時，而安濟·杜達總統喺前一日經已表達唨佢嘅哀悼。匈牙利總統János Áder同總理歐爾班亦都向德國提供唨支持同幫助。斯洛伐克布拉迪斯拉發嘅城堡以德國國旗嘅顏色點亮，表示團結。

瑞士
聯邦總統Guy Parmelin訪問唨比律士/比恩同盧秦，瞭解唨情況。聯邦議員Simonetta Sommaruga巡視唨伯爾尼嘅亞麗河，譬如馬特區。

國際
Fidelis Leite Magalhães代表政府表達唨東帝汶對德國同比利時嘅聲援，並向受災者表示慰問。東帝汶本身喺4月份遭受唨大水襲擊。仲有其他政要表達唨哀悼同同情：挪威國王哈拉德五世，美國總統拜登，俄羅斯總統普京，喺英國威廉王子同佢嘅妻公爵夫人嘉芙蓮同埋台灣總統府同外交部 。
特拉維夫-也化市政廳以德國嘅色彩亮燈，象徵住團結。
土耳其紅新月會主席 Kerem Kınık 呼籲土耳其裔公民支持德國紅十字會。

風暴警告
國際專家批評稱，儘管歐洲洪水預警系統（EFAS）發佈唨極端洪水警告，但死亡人數仲咁高。鑑於大水同山洪暴發嘅嚴重性，一啲城市嘅應急計劃着證明係嘸夠嘅，而另一啲城市就完全冇準備。
喺日曆第28週開始嗰陣，EFAS 發布唨「極端洪水警告」。喺最具破壞性嘅大水發生前四日，呢個機構向聯邦共和國同比利時政府發出警告關於萊茵河同馬士河上嘅大水。喺2021年7月14號，關於邊啲地區會受到大水影響嘅精確預報同地圖着發送畀德國當局。其中包括沿亞厄河啲地區，笪埞跟尾有超過93人死於大水。
德國氣象局表示已將警告轉發畀負責疏散嘅地方當局。另外，氣象部門仲發布唨好多自己嘅警告，包括埃佛山同Mosel地區最高風險類別嘅警告。

民防
國際專家批評德國喺災害控制同民防方面存在有巨大差距。英國雷丁大學嘅水文學家Hannah Cloke對德國嘅民防提出唨嚴重指控。歐洲洪水預警系統嘅警告屬於「極端類別」，代表有生命危險。因此，國家當局有責任做出相應嘅回應。有唨呢啲明確嘅信息，當局通常會準備疏散。「呢個就係災害風險管理嘅運作方式，」佢話畀比利時報紙Politico 。Cloke 認為德國喺幾個層面上都失敗唨：缺乏全國統一嘅方針針對洪水風險，需要嘸同嘅洪水計劃畀嘸同情況。Cloke話畀Politico ：「我原計啲人會得到疏散；- 而嘸係話到2021年都仲有咁多人死於大水。」
有人批評德國嘅撤離行動好晏。之不過，喺比利時列日以及盧森堡嘅幾個瀕危城鎮，當局已實施預防性疏散。喺亞厄懷勒縣，當亞厄河經已達到三米嘅記錄高度嗰陣，地方當局發佈唨第一次警告。喺第一次發出警告後嘸到三鐘頭，呢個地區宣佈進入緊急狀態。德國氣象局（DWD）嘅 Uwe Kirsche話畀《紐約時報》，地方當局已收到警告，但問題係佢哋點解嘸早啲撤離。 跨國大水門戶網（向民眾通報德國同瑞士洪水情況嘅服務）喺互聯網同App度警告到水位會上升。之但係，至少有種情況係，啲水位喺門戶網站預測到嘅係明顯高於2016年所謂百年一遇嘅大水，種情況超出唨邁疏士社區（Mayschoß）長官嘅想像而認為冇必要執行疏散。呢層歸因於個社區幾年先準備有一份專家意見關於暴雨同防洪嘅，其中預設到較低嘅最高水位；而市政府就喺呢份報告基礎上採取唨防護措施。
嚴重受災嘅特里也蘭個長官Michael Holstein批評話災害控制設備嘸夠。佢話畀 Südwestrundfunk，洪水災害表明應急服務資金嘸夠。喺 Kordel，只有喺聯邦國防軍嘅幫助下，先至有足夠多嘅緊急服務人員趕得到現場。呢個地區冇清除大量山體滑坡嘅重型設備，而從萊茵蘭－普法茨州北部驅車兩個鐘頭後先至抵達Kordel。由於預計未來仲會發生更加多嘅水災，佢呼籲喺當地增設多啲民防人員同設備。
雖然BBK透過佢個NINAApp展示警告，但呢個理應只係補充系統畀警報器或者無線電警告。冇智能手機嘅人嘸收得到App嘅推送消息。

報告
西德廣播公司（WDR）亦都因洪水報告而受到批評。北萊茵－西法倫州嘅災難發生喺夜間，WDR播放唨一部關於夏季奧運會嘅紀錄片，並喺大約三個鐘頭內零星噉通報唨個洪水情況。喺1點20分左右先設唨自動收報機。Thomas Lückerath 喺網絡雜誌 DWDL.de備受矚目嘅評論文章入便批評唨呢一點：「未提供到援助：WDR令西方陷入困境」。WDR 跟尾表示，當時冇辦法從烏帕撻嘅演播室進行廣播，因為間演播室本身受到風暴嘅影響。同時WDR 都承認報導係嘸夠。

對疫情嘅影響
喺北萊茵－西法倫州同萊茵蘭－普法茨州發生毀滅性洪水之後，啲人對災區嘅武肺感染增加嘅擔憂日益加劇。地方當局仲對崩潰嘅醫療基礎設施感到擔憂，譬如由於全科醫生嘅做法受到破壞。由於救援行動同緊急避難所嘅住宿捉好多人聚集喺一起，感染風險增加。萊茵蘭－普法茨州衛生部與受影響地區嘅當局合作緊，準備一項特殊嘅疫苗接種運動。
受災嗰陣，好多人聚集喺一個好細嘅空間入便去共同渡過危機。「我哋宜家必須要注意到嘅係嘸好令對災害事件嘅管理工作轉成一場超級傳播事件，」David Freichel，萊茵蘭－普法茨州州府Corona通訊處人士對《德國編輯網絡》報紙話到，「好多人喺災難當中乜都冇晒。此刻佢哋會係噉思量所有嘢，但係唔會諗到要戴口罩。」